Downloaded from YTS.MX
Official YIFY movies site: YTS.MX
Første optagelse.
Det er nok en af dine første roller i en ren fantasy-film.
Føler du, det har givet dig særlige udfordringer?
Ja, fra start til slut.
Jeg har aldrig været med i noget, der mindede om science fiction.
Men som jeg ser det, har det her intet at gøre med fortid, nutid eller fremtid.
Star Wars kunne foregå i hvilken som helst af de tider.
George Lucas foreslog en samurai-kriger,
en vis mand, en slags munk.
Man er nødt til at holde med en,
og det mener jeg bestemt, man gør i filmen.
Hejsa.
Kom her, lille ven. Vær ikke bange.
Jeg husker tydeligt første gang, jeg så Star Wars. Jeg var fem-seks år.
Jeg kom fra en lille by i Skotland, og min bror og jeg
tog ind til storbyen for at se den.
Vi vidste ikke, hvad det var, eller...
At det var Star Wars, du ved.
Og så så jeg den en milliard gange.
Da vi fik en VHS-afspiller, så vi den igen og igen.
Vi kunne hver replik.
Vi så den, indtil det bare var farver på skærmen.
Den var så slidt.
Jeg kendte ikke Alec Guinness' andre roller.
Jeg var blot et barn. Jeg kendte ham som Obi-Wan Kenobi,
og han var en ikonisk, legendarisk figur.
Slår du mig ihjel, bliver jeg mere magtfuld, end du kan forestille dig.
Da jeg var ni, besluttede jeg, at jeg ville være skuespiller.
Og jeg var forundret over hans karriere.
Da jeg så fik rollen som Obi-Wan Kenobi,
forsøgte jeg at se så mange film som muligt med ham som ung.
Jeg forsøgte at forestille mig ham som yngre.
Denne serie er speciel,
da det er en figur, jeg elskede at spille dengang,
og jeg får nu chancen igen.
FØRSTE PRODUKTIONSDAG
Godmorgen, alle sammen!
Velkommen til vores første officielle dag.
Det er også vores første officielle dag med Ewan,
som ikke blot spiller Obi-Wan Kenobi, men er producer og partner på serien.
Ja. Mange tak. Det har taget lang tid...
-Det har taget lang tid at nå hertil. -Ja.
Vi har talt om at gøre det i mange år,
og det er spændende og nærmest utroligt, at vi er her.
Klar til prøver!
Held og lykke. Så starter vi.
DEBORAH CHOW INSTRUKTØR
Serien er historien om Obi-Wan Kenobi i de mellemliggende år
mellem forgængerne og den oprindelige trilogi.
Vi begynder i en tid, hvor jedierne er borte,
de jages, og Imperiet har magten.
Alt er i en meget dyster periode.
På mange måder forsøger vi at besvare:
"Efter Sith-fyrsternes hævn,
"med al den smerte og tragedie i slutningen,
"hvordan fandt han roen og freden i Et nyt håb?"
Det at påtage mig serien
var en enorm ære, at kunne træde ind i denne mytologi
og arve denne galakse med så rige og utrolige figurer.
Men samtidig skal jeg også fortælle en historie.
Og jeg kan ikke kopiere George, jeg er ikke ham,
så jeg skal fortælle min egen historie med figurerne.
Tricket er at finde balancen mellem de to ting.
Mød Obi-Wan Kenobi.
Ewan var meget involveret gennem hele udviklingen,
og han var sådan en dejlig kreativ partner.
Mere end en skuespiller.
For mig er han Obi-Wan.
Og Ewan havde netop den rette alder til at spille figuren igen.
Da jeg hørte, de optog Episode 1 til 3
og skulle bruge en Obi-Wan Kenobi,
troede jeg ikke, rollen var for mig.
Jeg tænkte: "Det er ikke mig", baseret på projektets størrelse.
Jeg følte, jeg var indie-skuespiller.
Vi var tre til audition til rollen.
Jeg kom til prøvefilmning.
Man ændrer sig, når det begynder.
-Alle kan være de mest... -Især skuespillerne,
-for det er vores job. -Ja.
Jeg tænkte: "Nej, jeg vil ikke lave noget så stort."
Men sandheden var, at jeg ville have rollen.
Jeg ville have den
grundet mine følelser for den oprindelige trilogi.
Kort derefter hørte jeg, at de tilbød mig rollen,
og jeg var meget begejstret.
-Hvordan går det? -Hej. Hvad så?
Alt vel?
Historiens kerne er, at du protesterer mod at tage barnet med dig.
Qui-Gons sidste døende ønske er, at du fortsætter med barnet,
og du siger: "Fint, jeg gør det."
Du gider det ikke, men du gør det.
Du har påtaget dig en forpligtelse, du ikke ønsker,
og som du ikke er i stand til,
men du lovede din døende mester det, så du er nødt til det.
Jeg gik rundt i studioet med George.
Vi gik ind på en scene, hvor de lavede ubåden,
som Liam, Ahmed Best og jeg ender i,
Jeg var sådan oppe at køre, at jeg så på den og spurgte:
"George, skal vi under vandet i den?"
Han kiggede bare på mig og sagde: "Hvad?"
Jeg spurgte: "Skal vi dykke i den?"
Jeg var sådan oppe at køre.
Han sagde: "Du ved, intet af det er ægte."
Og en lille del af mig sagde...
Den følelse, når man lever sig ind i verdenen,
men selvfølgelig flyver man ikke gennem rummet.
Men et sted i mit hoved
tænkte jeg, at jeg måske ville få chancen for noget som det.
Senere gik vi ind til rekvisitafdelingen
og rekvisitmesteren kom med en trækasse.
Og åbnede den.
Og der lå lyssværd deri.
Og jeg fik lov at vælge mit.
Det var øjeblikket, hvor jeg indså, hvad der foregik,
at det var et vigtigt øjeblik. At vælge Obi Wans lyssværd.
Jeg har ventet på det her i ugevis.
Hver morgen tænkte jeg: "Mon det er i dag, jeg må vælge."
Jeg tror ikke, jeg havde forestillet mig omfanget.
Det var ulig noget andet, jeg havde lavet.
Det er så interessant nu, 20 år senere,
den kærlighed, der er for filmene
fra den generation, de blev lavet til,
børnene dengang.
De film, vi lavede, er deres Star Wars.
Og det er dejligt.
Det er rart, at følelsen stemmer overens med at lave serien.
Dette er rekvisitmesteren.
-Godt at se dig. -I lige måde.
Det her Alec Guinness' lyssværd i Et nyt håb.
Og det her er dit fra Episode 3.
Det er midtvejspunktet...
-Javel. -...på vej ind her,
hvad angår formfaktor, har den printpladen og ikke boblerne.
-Var det mit i 3? -Ja.
Vi optog Episode 3 i 2003.
Og vi begyndte at optage denne serie i 2020,
så det er lang tid ikke at spille en figur.
Der er gået så lang tid, at jeg havde glemt alt.
Men så snart jeg tog tøjet på og kom på settet,
tog det mig ikke lang tid at føle mig tilpas igen.
Her kommer vi.
Jeg har ikke prøvet røgmaskinen før.
Okay.
Er den god?
Det her er en farveprøve på det spiselige kød.
Okay.
Du skærer et stykke af en af klodserne til din eopie.
Du tager et hjørne. Måske gør du sådan her
på vej ned.
Ja, det ville passe i min pose.
Jeg begyndte at tale med folk hos Disney for lang tid siden.
Jeg mente altid, det ville være interessant at tage en figur,
vi kender og elsker, som er på en måde, og vise ham i nederlag.
Jeg sagde, at det er en interessant historie
om en mand, der er nedbrudt og har mistet sin tro.
Hvordan vender den tilbage? Hvordan genfinder han den?
...A-kamera markør.
Og værsgo!
Det første, vi optog med Ewan, var Sandwhale Farm.
Det var en skøn måde at starte på,
da den scene virkelig er introduktionen til hans figur.
En af de ting, vi forsøgte at fokusere på,
var, at det handlede mere om manden end om jedien.
Vi forsøgte at lave en serie, der fokuserede på Ben Kenobi, manden.
Hvem er han, og hvad føler han?
Hvordan håndterer han alt?
At være jedi er en del af hans identitet, men det handlede om ham.
Sandwhale Farm var et af mine yndlingsset,
og vi kiggede på referencer fra gamle hvalfangststationer.
Han bor i Anchorhead, som er en landbrugsby,
så det er meget et arbejdermiljø.
Jeg forsøgte at få det til at virke meget barskt.
Der er han bare en almindelig mand.
Han følger bare sin daglige rutine.
Rent fysisk er hans kampevner meget rustne,
og han har ikke viljen til at ville det.
Obi-Wan er på en måde fortabt.
Han har ikke samme drivkraft til at kæmpe for det gode.
Ville du sige noget?
OPTAGEDAG #14
Okay. Vi bakker.
-Undskyld mig, alle sammen. -Bip, bip.
Husk på, alt er ikke som normalt.
Hold hovedet nede, for hvert øjeblik
kan de vende sig og brække jeres hals. Okay, tak.
Værsgo!
Det var spændende for mig at påtage mig serien
og vise et nyt aspekt af den mørke side.
Inkvisitorerne blev introduceret
af Dave Filoni i hans animationsserie, Rebels.
Så det er første gang, de ses i live-action.
Inquisitorius er en organisation, der blev oprettet af kejser Palpatine
efter klonkrigene.
Dens primære formål var at jage og udrydde brugere af Kraften.
Den ledes af Darth Vader,
og mange inkvisitorere var tidligere jediriddere, der skiftede side.
Det er virkelig utroligt.
JOBY HAROLD FORFATTER & ASSISTERENDE PRODUCER
Det er så tæt på, hvad jeg havde tænkt,
hvilket er underligt, da det ikke altid går sådan.
Men det er, som man har forestillet sig.
Det er et slags western-motiv, hvor de tre figurer går ned ad gaden,
og alle flytter sig
eller sidder helt stille, da de er skræmte.
Det er vidunderligt.
Hej, hvordan går det? Rart at se dig igen.
RUPERT FRIEND STORINKVISITOR
-Ja, det er mange år siden. -Mange. Alt for mange.
Har du dit kostume på endnu?
-Nej, ikke endnu. -Det kommer.
Det kommer.
Jeg spiller Storinkvisitoren. Han plejede at være jediridder.
Du ved, hvem vi er.
Inkvisitorer.
Idéen om, at nogen kunne kæmpe på det godes side
og skifte til det ondes side, fandt jeg fascinerende.
Der er langt mere til ham end blot at være pissesej med et tveægget lyssværd.
Storinkvisitoren er en tidligere jediridder og tempelvagt,
der har skiftet side.
Han er en meget interessant figur, da han er beregnende, intellektuel, snu,
og han bruger sin intelligens som et våben.
Femte Bror er en magtfuld kriger
og den naturlige efterfølger til Storinkvisitoren.
Reva er en ung inkvisitor, der ikke altid følger reglerne.
Hun er fyrig, lidenskabelig, utålmodig.
Hun ender ofte i konflikt med de andre inkvisitorer.
Sørg for, at når hendes hånd er strakt ud,
så husk på at tage højde for bredden og længden af sværdet.
Sørg for, at du ikke rører hendes krop med det.
Revas historie var meget interessant for os.
Det var en figur, jeg var meget spændt på.
Det er en drøm, jeg ikke vidste, jeg havde.
Jeg troede bare aldrig, at det ville eller kunne være mig.
Og værsgo!
Den første dag, jeg gik til makeup og tog dragten på,
var jeg helt paf.
Kig op.
Kvinder er generelt komplekse væsner,
og at få lov til spille en figur, der fremstår på én måde,
men er meget forskellig fra det og drives af hjertet.
Ens valg er til tider forvirrende,
når man forsøger at følge hjertet.
-Hold øjenhøjdekameraet på os. -Ja, han går...
Ja, så alt går... Han er større.
Ja.
Det er vigtigt for os at have helte.
Men også skurke.
Det er sejt at være sød.
Men det er også sejt at se forskellige folk spille skurke.
Jeg var vild med idéen om at have en ung kvinde på mørkets side,
da der har været så få kvinder på mørkets side i live-action.
Det var virkelig spændende at få lov til at udvikle figuren.
Jeg havde brug for en ung kvinde, man virkelig kunne tro på
kunne udfordre Darth Vader og forsøge at dræbe ham.
Det er en stor rolle.
Han vil have hævn over jer alle.
Og jeg vil være den, der leverer den til ham.
Moses havde bare styrken.
Hun havde intelligensen.
Jeg fandt hende karismatisk,
så jeg var glad for, at vi fik hende til rollen som Reva.
STUNTTRÆNING
Hun er en kompleks figur.
Obi-Wan er tydeligvis den lyse side.
Vader er tydeligvis på den mørke side.
Reva er midt imellem.
Hendes oprindelige intentioner var gode,
men hun lod sig opsluge af frygt og vrede.
Og det kan man forstå og relatere til.
Inkvisitorerne leder efter Obi-wan eller enhver anden jedi.
Tak, Owen.
Obi-Wan bruger ikke Kraften i starten af serien.
Han hverken vil eller kan.
Fordi det vil afsløre ham.
Men han har også lovet at passe på Luke,
så han forsøger at leve op til det løfte.
Vi var heldige at både Joel Edgerton og Bonnie vendte tilbage.
De var med i forgængerne.
Så det var fantastisk, at de begge to kom tilbage og spillede rollerne igen.
Og værsgo.
Der er gået så mange år,
og de har et personligt forhold til figurerne,
de har levet deres liv med figurerne.
Bonnie og Joel var så unge, da de spillede rollerne,
og nu blev de genforenet 20 år senere,
så det føltes specielt, at de vendte tilbage.
Jeg var meget spændt på at se dig.
Jeg var spændt.
-Godt. Gudskelov for det. -Det var jeg virkelig.
Ja, jeg udbrød: "Åh, gud, Joel er her,"
-da du kom ind til makeup. -Ja.
Da jeg hørte, at vi ville vende tilbage,
følte jeg bestemt et pres i flere måneder.
Men så snart jeg trådte ind på settet, følte jeg mig afslappet.
Ja, det har været et utroligt miljø.
Og Deb Chow er helt utrolig.
Og der har været en god stemning og kammeratskab på settet.
Ja, det føles ikke presset,
da jeg føler, at alle er glade for at være her.
Klar.
Og værsgo.
Luke!
Hvor er han?
Det faktum, at vores familie
bliver tættere, inklusive Luke, og den beskyttelse, vi fremviser,
det føltes som den rette vej at gå nedad med dem,
da det er, hvad de ville gøre.
Folk elsker virkelig Star Wars,
og det rører dem i deres sjæl.
Og jeg tror, folk er forelsket i den heroiske rejse.
Det kalder bare på folks ånd, og sikke en ære at være en del af det.
Leia Organa!
Skulle du absolut gøre det i dag?
Gøre hvad?
Kom ned.
Vi starter ved, at du kommer ned,
og så går du herover og...
Jeg er vild med, at alle troede, det skulle handle
om Obi-Wan Kenobi og Luke Skywalker.
Ingen vidste, at det skulle handle om Obi-Wan og Leia.
Skal jeg give hende et undskyldende blik,
før jeg skubber hende væk, som:
"Undskyld, hun fik mig til det" og så skubbe hende væk?
Ja, giv hende et undskyldende blik.
Et af de mest udfordrende og spændende elementer ved serien
er unge prinsesse Leia.
Så hop om bord, og hils på mine nye venner.
Det er Orden og Luma. Jeg giver dem et lift til havnen.
En af de tiltrækkende ting ved projektet,
var far-datter-historien.
For, da jeg voksede op, var min far en vigtig person for mig.
Min far var enorm filmfan, og han var kineser,
så han plejede at se en masse asiatiske actionfilm.
Han elskede dem og havde en stor filmsamling.
Så jeg tog meget af det til mig,
farten og fantasien,
som mange asiatiske kampsportsfilm har,
og arven fra folk som Kurosawa
og stormestrene, Jet Li, alle de folk.
Det har været interessant, for jeg tænkte aldrig:
"Jeg vil være actioninstruktør."
Jeg havde bestemt ikke troet, at jeg ville blive det,
men jeg elsker det faktisk.
Jeg var stor fan af The Muppets, da jeg voksede op,
og jeg elsker fantasy og sci-fi.
Han har en hel mund, øjne, muskelbevægelser.
Hvis han ville tale, hvor tæt kunne du så få det på det?
Det er ret godt.
Jeg kan lide alt, der er underligt og vidunderligt,
og stikker lidt ud.
Den her ville være perfekt mod butikstyve.
Måske til tøjboden, hvor de køber tøj.
Det er ejeren, der holder øje med alle.
-Det er genialt. -Ja.
Det, der vil ske, er, at hun løber mellem dine ben.
Når personen løber mellem dine ben,
får man fornemmelsen af væsnet, der kigger ned
og udbryder...
Jeg elsker alle væsnerne i Star Wars,
da det skaber en speciel verden for alle på settet.
Hov! Slip mig!
Jeg troede, vi var venner. Jeg gav dig et lift.
Fordi det er der, man kan mærke det og se det, og det er så charmerende.
At skulle opbygge verdener og en galakse, der var så detaljeret og grundig,
men også så opfindsom og kreativ på samme tid, var bare fantastisk.
Og Daiyu er en af mine yndlingsplaneter.
Det er en underverden.
Lyssky figurer, mange farverige væsner,
og der foregår masser af ulovlige aktiviteter.
Det er der, lejesoldaterne tager Leia til, efter de har kidnappet hende.
Og de fører hende til en undergrunds-kryddeributik.
Nogle af vores tidligste referencer var ting som
Bangkoks aftenmarkeder og Hongkong om aftenen.
Jeg så meget på Wong Kar-Wai og andre lignende steder,
og der skulle være den her neon-følelse.
Det var et sjovt design til en planet.
Af vejen.
Da jeg møder Leia, tænker jeg ren forretning.
Det handler om at få hende tilbage til Bail,
få hende tilbage til Alderaan.
Og jeg er ikke åben nok til at se hende, som den hun er.
Hvorfor får jeg på fornemmelsen, at du bliver min død?
I mine tidlige film havde jeg en utålmodighed med Anakin,
og i starten af vores historie, ser vi samme frustration igen.
Obi-Wan har en modvillig følelse af lærer-forælder med Leia.
Blasteren føles okay i hånden.
Er du uenig, har jeg det fint med den i bæltet.
Kumail spiller figuren Haja,
som er en fupmager.
Jeg møder ham, da jeg har hørt om en jedi, der kan hjælpe os væk.
Og værsgo.
Du er ingen jedi.
Men du ved, hvor en befinder sig.
Jeg er den eneste jedi her.
Jeg blev Kraft-skubbet ind i en mur
meget hårdere end forventet.
Jeg har polstring på, og det var fedt, men jeg har også glemt ugedagen.
Og tak.
-Stop. -Vi stopper.
-Hvordan har du det? -Er du okay?
Det var sjovt at spille en fyr, der foregiver at være jedi.
Jeg så alle Star Wars-filmene igen som forberedelse.
Og jeg tænkte, at min figur sikkert kun ved det samme,
så hans Kraft-gestikuleringer og måden, han opfører sig på som jedi,
er meget teatralsk.
Rumhavnsgate 3-C, kan I høre mig? Skifter.
Fordi de folk, han har med at gøre, heller ikke har mødt en jedi,
så det er bare hans version.
Det er et mentaltrick. Bliv ikke bange.
Jeg er inde i dit sind.
Du er inde i mit sind.
Jeg læste om forskellige teknikker,
som svindlere bruger på deres mål.
Det var sjovt at bruge det i en Star Wars-kontekst.
De tror, det er så let at være jedi.
-De tror, det er så let. -Nej. Hætten alene...
...det tog tre år træning at bruge den rigtigt.
Jeg elsker, at jeg fik lov at spille en figur,
der har en kompleks moral.
Begge sider trækker i ham,
at gøre det rette eller tjene penge.
Det gør valget mere komplekst.
Okay.
Jeg tror, at det her er... Kan du kigge lidt ud?
Obi-Wan og Leia er på flugt, og de møder Tala.
Tala er en vigtig figur for Obi-Wan, hvad angår
hendes opfordring til at lægge fortiden bag sig.
Må Kraften være med dig.
I dag har været virkelig følelsesladet. Ikke sandt, Shea?
Det er som en drøm. Det er mit bedste job nogensinde.
Jeg spiller Tala, som faktisk svarer til den franske modstandsbevægelse.
Min integritet skal ikke beklikkes.
Så indrøm, du er spion.
Det er jeg da.
Hun er blevet såret. Imperiet har gjort hende desillusioneret,
og hun har siden skiftet loyalitet.
Nu.
Hun ser Ben. Hun forstår ham.
Hun ser en mand, der har givet op.
Som har mistet gnisten.
Hun forsøger at opildne ham til at se hans fortid og frygt i øjnene.
Handlinger siger mere end ord.
Lad os komme videre.
Tak.
Jeg er vild med jakken.
Den er fra Gap.
Spøg ikke. Den finder man ikke i Gap.
Ville du gå med det?
Jeg kan lide mit tøj. Det ser lækkert ud.
Du ser virkelig cool ud.
Det bliver fedt. Jeg føler mig officiel nu.
Værsgo.
Roken leder, hvad vi håber på i sidste ende bliver,
hvad vi kender som Oprøret.
Det her er deres første kapitel.
Hvor er Wade?
Han er bare en almindelig fyr, der forsøger at gøre det rette,
og det fører ham til at blive til noget større, end hvad han er.
Mit indre barn flipper ud lige nu.
Jeg er helt fra den.
Jeg forsøger at være cool, at spille skuespil,
men ja, jeg hygger mig.
Jeg flipper ud.
Jeg kan stadig ikke tro... Jeg elsker det her.
Star Wars er en enorm del af mit liv.
Min søster og jeg spillede soundtracket
og kæmpede med lyssværd.
Selv den dag i dag hører jeg stadig visse sange...
Duel of the Fates skal spilles til mit bryllup.
Det her er skørt.
Stop.
Hele min familie og jeg var afhængige af Star Wars,
og nu spiller jeg med i det.
-Så det her er altsammen... -Det er vildt.
Åh gud.
En af de helt store ting, vi fortæller i denne historie, er,
at Obi-Wan i slutningen af Sith-fyrsternes hævn
ikke ved, at Anakin Skywalker overlevede og blev til fyrst Vader.
Han tror, han er død.
Så det er en stor afsløring, figuren oplever.
I forsøget på at fortælle Obi-Wan Kenobis historie,
kiggede vi på hans fortid og hans forhold,
og en af de vigtigste personer i hans liv er Anakin Skywalker.
Vi følte, det var vigtigt, at Hayden spillede rollen i serien.
Hej. Hvordan går det?
Godt.
-Alt vel? -Ja. Godt. Dig?
Ja, godt. Jeg har lige set nogle interessante, gamle klip.
Hvad tog så længe?
Jeg kunne ikke finde en speeder, jeg kunne lide.
Det er en surrealistisk verden at spille i og være en del af.
De film var så mange år siden, og når jeg går ud
har jeg stadig interaktioner med folk,
hvor de udtrykker, hvad filmene betød for dem.
Jeg husker at være til audition på filmene
uden at tro på, at jeg rent faktisk kunne få rollen.
Jeg fik rollen, og det var en drøm, der gik i opfyldelse.
At tage det kostume på hver dag,
med kappen og lyssværdet i bæltet.
Man går forbi et spejl og tænker:
"Ja, jeg er jediridder."
Det var utroligt.
Du kigger, tænker over det, og han siger:
"Hvad med Padmé?"
Og så siger du dine replikker, og så vender du dig og ser...
En stor del af glæden ved at komme tilbage var for mig,
at det ville være sammen med Ewan.
Klar. Og værsgo.
Jeg er meget glad for ham,
og han havde stor indflydelse på mig, da vi indspillede de film.
Jeg var ung, 19 år, da vi startede, og meget ny i branchen.
Han tog mig under sine vinger.
God beslutning, unge Padawan.
Vi brugte meget tid sammen, morede os meget sammen.
Og værsgo.
Obi-Wan...
Flot.
Gud.
Det blev godt. Det er den.
Det er især godt...
Jøsses.
Du advarede mig, du havde overhånden.
Hvis jeg havde en dollar for hver gang, nogen havde sagt det.
At vende tilbage og optage mere med ham var en mulighed,
jeg tror, vi begge var taknemlige for.
JEDI-KÅBER
HAYDENS KOSTUMEPRØVE
Det er en figur, der har defineret mit liv på så mange måder,
både professionelt og personligt.
At vende tilbage til den efter alle disse år betød meget for mig.
Jeg troede ikke, jeg ville få muligheden for at bære den igen.
Så det er ret fedt alle de år senere.
Deborah havde så meget indsigt.
Det var tydeligt, at hun ligesom jeg følte et stort ansvar for figuren.
Okay, og så den anden side.
Så vi vidste bare, at det skulle gøres ordentligt.
Og det var sådan, vi afsluttede alle vores samtaler,
at vi skulle gøre det ordentligt.
HAYDENS FØRSTE DAG PÅ SETTET
Vi går ned ad stien.
Der er hun.
Færdig og færdig.
Min første dag på settet var en særlig dag.
Jeg var Anakin fra Episode 3-æraen.
Da jeg ankom, fik jeg at vide, at Ewan allerede var færdig for dagen,
og at de forsøgte at sende ham hjem,
men han insisterede på at blive til min første optagelse.
Jeg kiggede efter ham. "Hvor er han?"
De sagde: "Han står ved kameraet lige ud for dig."
Og de pegede ud i horisonten, 70-80 meter væk.
Jeg kunne ikke rigtigt se ham, så jeg råbte til ham.
Jeg råbte: "Obi-Wan."
Jeg så en hånd komme op, og jeg kunne føle hans tilstedeværelse.
Det var meget følelsesladet.
Ikke blot at genforenes som figurerne, men som venner.
Det var som at rejse tilbage i tiden. Det var fedt.
Er vi klar til det her?
Mand... Ja.
Jeg elsker Hayden, og det var dejligt at se ham igen.
Det var rørende og følelsesladet at arbejde sammen igen.
Jeg er klar til dig.
Og at kunne kæmpe med lyssværd mod hinanden igen
var rimelig episk. Det var fedt.
Det var skønt at se Hayden og Ewan blive genforenet.
Der er meget varme og et stærkt forhold
mellem de to,
hvor det på mange måder føles som figurerne.
Især når vi laver flashbacks til forgængerne.
Det bragte virkelig noget særligt frem i dem begge.
Og værsgo.
Nåde besejrer ikke en fjende.
Og derfor vil du tabe!
Han er som en bror.
Vi forstår hinanden.
Det er der stadig, når vi arbejder sammen.
Det føltes meget naturligt og let.
Jeg kiggede over på Hayden, og han så ud præcis, som jeg huskede.
Jeg står der med prikker i ansigtet,
og anti-aldringsfolkene i baggrunden tænker: "Hvad skal vi gøre?"
Charlie-markør.
Værsgo.
Du er for aggressiv, Anakin. Vær opmærksom på det.
Vi fandt vores rytme igen, og det var ligesom i de gamle dage.
Der er Ewan med sit jedi-bundesligahår, og jeg har min Padawan-fletning,
og det var som Obi-Wan og Anakin i de gode gamle dage igen.
Det, jeg glædede mig mest til ved at vende tilbage,
var idéen om at udforske Darth Vader på dette tidspunkt i tidslinjen.
Da vi møder ham i serien,
kæmper han med sin fortid og er nødt til at forlige sig med den.
Han skal dræbe Obi-Wan for at dræbe den del af sig selv
og blive den sith, han ved, han er nødt til at blive.
Det er, hvad han forfølger i serien.
Da jeg finder ud af, at Anakin er i live, og at han er Vader,
bliver missionen om at få Leia tilbage til Alderaan desto vigtigere,
da vi er i stor fare nu.
OPTAGEDAG #63
De bør stå overfor hinanden. Så han skal stå her.
Og han skal stå her.
Jeg ankom på settet for at optage scenen i minelandsbyen.
Og der stod bare massevis af folk...
Selvfølgelig er filmholdet stort,
men det var underligt, der stod bare en masse folk der.
Men så indså jeg hvorfor.
Vader kommer ind for enden ad gaden.
Det var utroligt.
Alle var der for at se Vader.
Og jeg tænker: "Det er grunden."
Måske begynd med hende i den retning.
Det føltes rigtigt, da han trækker hende ned...
I dag skal vi optage lidt action.
Meget af det er...
...at gennemgå scenen med Deb,
og så ser vi, hvordan hun ønsker, det skal foregå.
Alt skal gå hurtigere her.
-Forstået. -Okay.
For at nå hen til sporet.
Hun ønskede, at det nærmest skulle være en gyserfilm,
hvor monsteret dukker op,
og man vender sig, og han er væk.
Det jager en.
Så kører vi. Klar og værsgo.
Jeg voksede op med franchisen, så det er en drøm for mig at være her.
Ja, de går hurtigere ud.
Det haster mere med at komme ud, så I skal sikre, at ingen går.
Vi optager igen.
Jeg har øvet med Vader i kostume,
men aldrig, hvor han har hjelmen på.
De er ved at gøre klar til vores første kamp med lyssværd.
De har markørtavlen klar til, hvad end scenen er. Første optagelse.
Og værsgo!
Jeg går, og jeg hører hans skridt, og jeg vender mig.
Og Darth Vader kommer mod mig.
Jeg blev grebet af frygt.
Ægte barndomsfrygt. Det var...
Det er første gang, jeg har tændt mit lyssværd længe.
Jeg vil ikke kæmpe, jeg er ikke klar, men jeg er nødt til det.
Vader er langt stærkere end Obi-Wan på dette tidspunkt,
og han giver ham tæsk og brænder ham i ilden,
og ilden bringer fortiden tilbage.
Men han skal affinde sig med,
at han skal bekæmpe dette monster, han har hjulpet med at skabe.
Jeg føler mig som Darth Sidious.
Det kræver meget at spille en fra den mørke side.
Der er en intensitet og et følelsesmæssigt engagement og drive.
De drives af vrede og had,
og det er ikke let at forblive i som skuespiller.
Der er noget større-end-livet over det.
På dette tidspunkt i galaksen er det et meget dystert verdensbillede.
Og der foregår meget i galaksen, som ikke er godt.
En stor del af, hvad vi forsøger på med historien,
er at spørge: "Hvordan bevarer man håbet?"
"Hvordan finder man håb i disse mørke tider?"
Scene fire-seks-otte, optagelse tre. Kamera. Værsgo.
Jeg har altid ment, at prinsesse Leia
er en af de bedste kvindelige figurer, der nogensinde er skrevet,
og det skyldes delvist også Carrie Fisher.
Folk siger ofte nu til dags:
"Hun er stærk, hun er barsk,"
og det betyder bare, at hun dræber alle.
Sådan var Carrie ikke.
Carrie, prinsesse Leia, var en oprører,
en fighter, men hun var også intelligent og sjov,
men kunne være varm og kærlig.
Hun havde en multidimensionel figur,
som var helt vidunderlig.
En af de ting, jeg ønskede at anerkende i serien,
uden at det måtte tage overhånd,
var, at der tydeligvis har været meget fokus på Luke Skywalker
og hans bidrag til galaksen,
men jeg føler, at hvad angår prinsesse Leia,
kunne han ikke have gjort det uden hende.
-Hvad fanden laver du? -Nogen skal jo redde os.
Hun organiserede alle oprørerne,
hun deltog i krigen,
hun var der og deltog i den anden side af det,
og de to gjorde det på mange måder sammen.
Det var noget, jeg elskede ved serien,
at vi får en chance for at anerkende hendes centrale rolle i,
at alt skete, som det gjorde.
Folk ville alligevel ikke savne mig.
Jeg ville savne dig.
Jeg gør ikke andet end at vinke.
For enhver skuespiller, endsige et barn,
er det at påtage sig arven efter prinsesse Leia og Carrie Fisher
utroligt svært.
Men Vivien havde hendes essens,
og det var det vigtigste.
Prøv at tale hende til fornuft.
Tænk på din egen mor. Hvordan overbeviser du hende?
Hvad reagerer hun mest på?
Som regel kram.
Undskyld, mor.
Jeg mener det.
Jeg lover, jeg ikke gør det igen.
Vivien er fremragende, hun er skøn at arbejde med.
Jeg kan altså godt mærke, hvad du gør.
Hun har samme intelligens og frækhed som Carrie Fishers prinsesse Leia.
Hendes job var lig mit med Alec.
Jeg begyndte med Star Wars-bøgerne og lærte at læse gennem dem.
Og så snart jeg nåede til ham,
forelskede jeg mig i R2-D2.
Jeg kendte ikke Vivien, før vi begyndte,
så historien og optagelserne
følger hinanden, hvad det angår, da vi ikke kendte hinanden så godt,
og så lærte vi hinanden bedre og bedre at kende undervejs.
Så det fulgtes ad.
Hun var altid yderst entusiastisk og en lidenskabelig skuespiller.
Er du en jedi, hvorfor bruger du så ikke dit lyssværd?
KEMITEST
Fordi vi skjuler os.
Hvor praktisk.
Medmindre du ikke kan jedi-ting, og det lyssværd er stjålet.
Få mig til at svæve.
Jeg synes virkelig, hun gjorde det perfekt.
Jeg kunne mærke prinsesse Leia i hende.
Og hun elsker droider mere end noget andet i verden.
Vivien elsker droider.
Vi optog de scener i går...
Jeg har selv fire døtre,
så jeg er bekendt med at passe piger.
Og selvom Obi ikke er far,
bringer hun det frem i ham gennem historiens udvikling.
Han får faderlige følelser og lærer, at livet ikke blot handler om regler.
I starten stoler han ikke på, at hun kan tage vare på sig selv,
men han indser langsomt, at hun ikke blot er i stand til det,
men til sidst spiller hun en vigtig rolle i flugten.
Så han får tillid til hende, og hun bringer en menneskelig side frem i ham.
En ting, Star Wars får en til at føle,
er forbindelsen til familie.
For mig selv og for mange, jeg kender, er mange af disse film
noget, man så med ens familie,
så ens familie er forbundet til oplevelsen.
En af de ting, der gjorde det interessant at bringe
mange af de gamle folk tilbage, er, at de kender figurerne.
De har også levet med figurerne og levet med folks idé om,
at de er figurerne i årevis.
Hayden er Anakin Skywalker, og han ved det.
Så de kan bidrage med al den viden,
og det handler om mere end viden, det er instinkt og følelser.
De ved, hvad der føles rigtigt for figuren. Det er uvurderligt.
Det er en meget meditativ proces for mig.
Nogle gange vandrer mit sind, for det meste til scenen.
Forskellen mellem Anakin og Darth Vader...
Er Anakin fuldstændig forsvundet eller ej?
Han er helt igennem Darth Vader, han er helt fortæret af den mørke side,
men jeg tror på, at der altid vil være lidt af Anakin der.
Som George Lucas forklarede mig,
selv da han bliver Darth Vader, selv da han er
helt opslugt af den mørke side, er han stadig den udvalgte.
Som serien skrider frem, handler det mere og mere om Obi-Wan og Vader
og den uundgåelige kollision, der venter.
På dette tidspunkt er Obi-Wan ved sine fulde kræfter igen,
og han er stærk og har fred i sindet,
og han indser, at han må kæmpe mod Vader.
Tre, to, en, værsgo!
Vi så på kampscenerne i forgængerne,
da vi ønskede at forbinde dem og vise, at det stammer derfra,
og det er sådan, de har trænet.
Så begyndte vi at gøre det større og tilføje flere moderne elementer.
Som kampen skrider frem, kan ingen opnå et overtag.
De vil kæmpe til døden.
Obi-Wan får overtaget i kampen
og flækker Vaders maske.
Han ser sin tidligere elev en sidste gang
og forsøger at tale til Anakin, men bliver afvist.
Det er en hjerteskærende scene.
Der er noget over hans accept,
at han nu kan dræbe ham, hvilket han ikke gør.
Han kan lægge sin frygtelige skyld bag sig.
Han ser, at Anakin er borte, at Vader er Vader.
Så han kan komme videre. Det giver Obi-Wan en afslutning.
En stor del af det, vi forsøgte på med Vader, var,
at vise hans følelsesmæssige drivkraft, hvad angår Obi-Wan,
at det er noget, han er nødt til at give slip på.
-Ian, er du okay? -Ja.
I den sidste scene med Vader og Palpatine,
er det, hvad Palpatine forsøger at sige til ham,
at hans besættelse af Obi-Wan er en svaghed.
Og hvis du vil leve i fortiden,
så er denne følelsesladede Vader, der kommer ud af det,
ikke det, vi har brug for i fremtiden.
Jeg er i tvivl om, hvorvidt du er afklaret om det, fyrst Vader.
Måske har dine følelser for din gamle mester svækket dig.
Vi kan selvfølgelig give det lidt mere kant
og have nogle, der er mere afslappede.
Bare lav lidt af hvert.
Giver alt andet mening?
Ja, det mener jeg. Jeg glemmer hele tiden ordet "henret."
Man skulle tro, man kunne huske det.
Han tvinges til at give slip på fortiden,
så han kan bevæge sig fremad
og blive den Darth Vader, der er med i Et nyt håb.
I slutningen af vores serie
er han vokset fra en nedbrudt mand uden tro,
til i slutningen
at måtte acceptere, hvem han er. Han får troen tilbage.
Og Qui-Gon dukker endelig op. Ja.
Det var fantastisk at arbejde med Liam igen,
da jeg jo kun arbejdede sammen med ham på den første film.
Det var fantastisk at se ham som Qui-Gon. Det var utroligt.
Jeg talte med Deborah for nogle måneder siden.
Hun fortalte, at Ewan var med i denne serie,
og sagde: "Bare noget i slutningen,
"hvor Obi-Wan har gennemgået en rejse og beder om hjælp...
"...og du er der ikke," altså Qui-Gon Jinn.
"Men så ser han dig."
Jeg tænkte: "Det er jeg helt klart frisk på."
Det var med det samme meget bekendt,
men på samme tid tænkte jeg:
"Vent lige, det er 24 år siden, vi lavede Den usynlige fjende."
Og her står vi med et nyt filmhold.
Deborah, en vidunderlig instruktør.
Det var skønt at se Ewan.
Så myten og historiefortællingen fortsætter.
Obi-Wan har genoprettet forbindelsen til Qui-Gon,
og han er tilbage som den Obi-Wan, vi kendte og elskede.
Og det er på grund af Leia og figurer som Tala,
der har givet ham troen og håbet tilbage.
Et nyt håb.
Det var godt, ikke?
OPTAGEDAG #125
-Optager. -Okay, optager.
Optager.
Så kører vi. Og værsgo.
Tak.
Vi stopper.
Tak, alle sammen, så er vi færdige!
Jeg vil gerne takke jer alle fra bunden af mit hjerte.
Jeg ved, det var en enormt lang og episk rejse.
Jeg ved, det var vildt hårdt, og vores ambitioner var så høje.
Men jeg føler, at vi matchede dem,
og det skyldes alle jer,
da alle arbejdede utrætteligt,
og det kan ses på skærmen.
Fra toppen af filmholdslisten og helt ned til bunden,
tak fra os alle.
Jeg har nogle cigarer tilbage fra, da min dreng blev født.
Det vil Disney ikke bryde sig om, vel?
Fedt. Men dødspindene er herovre.
Halløj.
Jeg mener ikke, der findes noget lig Star Wars.
Det er bare overalt.
Jeg tænker ofte tilbage på George i 70'erne,
da han skrev Et nyt håb, og hvad han må have følt om, hvad han skabte.
Ved hendes replikker, er det bedre, hun er ude.
Det er bedre, hun står på den her side af dig.
Så hun står tættest på Luke.
Værsgo!
Det er utroligt, hvor omfangsrigt det er.
Jeg synes, det er vigtigt at have det i tankerne.
Jeg har bestemt aldrig lavet noget, der har en fanbase som denne.
Det er globalt, internationalt, det er over hele verden.
Værsgo!
Det har været en stor ære og et privilegium at spille figuren.
Gaven, som George Lucas gav mig, da han castede mig, var dyb.
At vende tilbage nu og gøre mere med figuren,
da følte jeg et stort ansvar, ikke blot over for George,
men over for alle disse folk,
som har bidraget til at gøre figuren så stor og ikonisk.
Star Wars har en evne til at hænge ved.
Jeg tror, det er, fordi vi er i stand til at lære om os selv
og verden omkring os gennem dem.
Og vi lærer om godt og ondt,
hvad det vil sige at være en helt,
at give sig selv til en sag større end en selv.
Det er en mytologi, der nu har ladet andre
komme ind og bygge videre på den.
Det er spændende at se sagaen fortsætte.
At komme ind i Star Wars-galaksen og blive en del af denne verden
er noget helt særligt.
Det er i alles liv.
Alle er på en eller anden måde vokset op med det.
Hjælp mig, Obi-Wan Kenobi, du er mit eneste håb.
Der er mange, der har et følelsesmæssigt forhold til det,
så det betyder noget større i ens liv.
Der er så mange generationer af Star Wars-seere,
og der er så mange, som er så lidenskabelig omkring det.
George Lucas skabte disse figurer,
som er så dybsindige og har så enorme indre liv.
Så at påtage mig disse figurer
og forsøge at fortælle den midterste del af rejsen,
det føler jeg mig utroligt heldig over,
men jeg føler også et ansvar for at gøre det rigtigt.
STAR WARS CELEBRATION ANAHEIM, CALIFORNIEN
Celebration, jeg er 100 % klar
til alt, der vil finde sted i dag.
Følelser, overvældelse, fænomenal.
Jeg er glad, spændt.
Vi glæder os til at se, hvad der gemmer sig bag de døre.
Ja. Jeg er helt rundt på gulvet.
Jeg kan slet ikke vente, forventningen...
Det er vildt for os, for vi er ikke blot til Celebration,
det er også premieren på serien.
Og at det hele ender med denne enorme kulmination...
Det er en blanding af nervøsitet, men man føler sig også spændt.
Vi har længe bygget op til det her.
Spændingen er til at tage og føle på,
og det er stort for mig at være tilbage og lave det her.
Jeg glæder mig til at se, hvad de synes om serien.
Det bliver fedt at se.
Hvordan har alle det?
Jeg kan ikke høre jer!
Obi-Wan! Obi-Wan! Obi-Wan!
Hejsa, Star Wars Celebration!
Vi er tilbage!
Jeg følte mig meget rolig over at skulle gå derud.
Så hørte jeg publikum og tænkte:
"Åh gud! Det sker virkelig. Folk skal virkelig til at se den."
Jeg har aldrig været til en Celebration før,
så jeg ville se, hvordan det føles
og møde ægte Star Wars-fans.
Jeg er bare så følelsesladet,
en 50-årig mand, der græder ligesom i biografen i 1977.
Det er rart at se Ewan tilbage i rollen,
og at Hayden vender tilbage som Darth Vader,
det var et godt makkerpar.
Lidt ligesom os.
Hele denne oplevelse har været utroligt følelsesladet for mig.
Jeg kunne ikke undgå at få en klump i halsen.
Der er en varme fra de børn, vi har lavet filmene til.
Vi var deres Star Wars på samme måde, som Carrie Fisher, Harrison Ford
og Alec Guinness var Star Wars for mig.
Ja, vi arbejdede hårdt i tre år. Og vi gjorde det for fansene.
Så det var rart at kunne komme ud og dele det med dem.
HALLØJ
Oversættelse: Jonas Winther Christensen